Vöxtur í netverslun á Íslandi er mikill þessi misserin , og sífellt fleiri neytendur nýta sér þau þægindi sem í því fellst að versla á netinu og fá vöruna afhenda upp að dyrum . Wodbúin er íþróttavöruverslun sem býður bæði upp á rúmgóða verslun í Faxafeni og glæsilega netverslun , í Wodbúð fæst allt frá hlaupaskóm yfir í ketilbjöllur og fæðubótarefni . Við hittum Arnar Frey Magússon eiganda og fórum yfir helstu áskoranir og tækifæri í verslun í dag . Segðu mér frá Wodbúð og hvernig þetta byrjaði ? Þetta byrjaði allt 2012 en þá vorum við tveir félagarnir sem sáum tækifæri á markaði og stofnuðum netverslun . Fjármagnið sem við notuðum í þetta var uppsafnað námslán sem ég hafði lagt fyrir meðan ég var í grunnnámi í háskóla . Við fórum af stað , keyptum vörur og hófum að selja á netinu . Í dag er ég einn með reksturinn og þetta hefur verið heilmikið ferðalag en í rúm fjögur ár vorum við bara á netinu . Við höfum gert ýmislegt til þess að koma okkur á framfæri í upphafi vorum við t.d. með „ pop-up “ - verslun í crossfit-stöð og mættum með markað á lyftingamót . Aðferðin sem við notuðum er kölluð „ bootstrap “ , þar sem unnið er með eigið fé , mikið gert úr litlu en allt sem kemur inn er sett aftur inn í reksturinn . Við fjárfestum því þannig í okkur sjálfum og fyrirtækið hefur vaxið þannig . Hvernig var ferlið við að fara úr netverslun í að opna verslun ? Við tókum ákvörðun um að opna verslun í Skeifunni , það var stórt skref . Við byrjuðum í mjög litlu húsnæði en fluttum fljótlega yfir í stærra , höfum stækkað og bætt við okkur smám saman . Í dag erum við enn hér í Skeifunni en í 190 fermetra rými auk netverslunarinnar og það gengur mjög vel . Hvernig er að vera með bæði verslun og netverslun ? Þetta styður hvort við annað . Það hefur svo margt gerst á sama tíma hjá okkur að ég lít á netverslunina sem þjónustu við landsbyggðina og í rauninni hálfgerðan bækling á netinu . Langflestir sem koma til okkar í Skeifuna eru búnir að skoða heimasíðuna og kynna sér vörunar og hvað er í boði . Að mínu mati er þetta vanmetni hluti netverslana , að nýta ekki kosti þessa stafræna sýningarsals í kynningarstarfið . Hér á Íslandi er það þannig að fólk skoðar fyrst og kemur svo . Netverslun á Íslandi er ekki eins þróuð og erlendis en það eru miklar breytingar framundan og mikil þróun . Við sjáum einnig að margir af okkar viðskiptavinum kjósa að panta á netinu en koma svo eftir vinnu og sækja . Hvað er erfiðast við að stofna sitt eigið fyrirtæki ? Þetta er svolítið eins og að læra að hjóla , þú finnur út úr því . Ég var 24 ára þegar Wodbúð opnaði á netinu . Ég hafði engan til að leita til varðandi það að stofna netverslun og þetta var svona „ learn as you go “ . Mikil rússabanareið og margt að gerast . Helsti lærdómurinn er kannski sá að horfa ekki á of knappt tímabil þegar verið er að meta stöðuna og skoða reksturinn . Þegar maður metur stöðuna á of stuttu tímabili getur maður orðið stressaður því vikur í rekstri geta verið mjög mismunandi . Auðveldi parturinn var að opna netverslunina . Það er flóknara að vera með hefðbundna verslun . Þá þarf að huga að mun fleiri atriðum eins og að manna verslunina og koma á laggirnar alls konar ferlum . Þetta er bara eitt skref í einu og verður auðveldara með tímanum og reynsla og þekking stytta allt ferlið . Það sem tók nokkra klukkutíma áður eins og það að gera VSK-skýrslu tekur mun styttri tíma í dag . Maður lærir . Hvaða ráð hefur þú til þeirra sem eru að stofna verslun ? Ráðin eru mörg . Einu sinni var ég t.d. hræddur við kreditkortagjöld eða það að þurfa að taka þau á mig en það að bjóða fólki greiðsluleiðir er auðvitað til þess að liðka fyrir sölu . Ekki líta á kostnað sem tap þó ávinningurinn komi ekki strax í ljós . Það er einnig ekki mikið talað um mikilvægi þess að vera sífellt að . Þetta er eins og að synda bringu-sund , þú getur ekki stoppað því þá sekkurðu . Þetta er stanslaust . Strategían sem ég nota er að vera sífellt að , hvort sem það er sölumennska eða markaðssetning . Svolítið eins og að mæta í ræktina , það er betra að vera alltaf að og mæta reglulega í stað þess að taka bara stuttar tarnir . Hvað hefðir þú viljað vita áður en þú opnaðir Wodbúð ? Kostnaðurinn er alltaf meiri en maður heldur í byrjun en það er líka mikilvægt að átta sig á því að það þarf ekki allt að vera fullkomið strax . Stundum þarf bara að fara af stað og byrja . Í dag lítur þetta allt betur út hjá mér en í byrjun . Maður vinnur hægt og rólega að framtíðarsýninni . Mitt ráð er að reyna að finna einhvern með reynslu til að leita til , eins konar „ mentor “ . Það er fullt af fólki sem er til í að setjast niður með þér og gefa ráð . Hvað er t.d. góð eða slæm leiga ? Ekki vera hrædd ( ur ) við að spyrja einhvern ráða . Hugmyndin sjálf er lítill hluti af ferlinu , það er auðvelt að fá góða hugmynd en flóknara að setja hana í framkvæmd . Nú er mikill hraði í smásölu , hvað gerir þú til að halda í við tísku og „ trend “ ? Birgðastjórnun er einn stærsti þátturinn í rekstri , ekki síst í mínum bransa þar sem ég er m.a. með fatnað . Þú þarft sífellt að vera að fylgjast með . Það sem ég hef lært er að panta oftar og minna í einu til að geta brugðist hraðar við . Það er nauðsynlegt að fylgjast grannt með og vera talnaglöggur til að skipuleggja betur innkaupin . Hugsanlega fórna smá hagkvæmni í innkaupum , en panta oftar til að sitja ekki uppi með lager . Tileinkaðu þér það að fylgjast með „ trendum “ og tölfræði til að ná yfirsýninni . Í upphafi vissi ég ekki hver munurinn væri á sölu í mars og júní en þetta lærist hratt . Man að í fyrsta sinn þegar október var lélegur vissi ég ekki að október er þekktur sem lognið á undan storminum sem kemur með t.d. svörtum föstudegi og jólaversluninni . Það er mikilvægt að horfa á stóru myndina til að skella ekki strax öllu á afslátt ef reynslan sýnir að viðskiptavinurinn byrjar ekki að kaupa inn fyrr en . í nóvember . Nú eru stórir netverslunardagar framundan , eins og svartur föstudagur og net - mánudagur , hvaða áhrif hefur það ? Þessir viðburðir eru alltaf að verða stærri en fyrir hvern og einn kaupmann er mikilvægast að fara yfir stöðuna hjá sér . Hvað áttu til og hvernig er spáin fyrir jólaverslunina hjá þér ? Það erfiðasta við að plana jólin er hversu mikil áhrif þessir stóru netverslunardagar geta haft . Margir nota þessa daga sem hálfgerða lagersölu . Nú er Wodbúð í viðskiptum við Póstinn , hvað er mikilvægast fyrir þig í því samstarfi ? Það er af mörgu að taka . Ég gæti nefnt Póststoðina , hún er algjör snilld . Það breytir öllu . Yfirleitt tökum við til pantanir þegar verslunin opnar en ég er oft búinn að skrá pantanirnar heima um morguninn og miðarnir á sendingarnar eru þá tilbúnir í versluninni þegar starfsfólkið mætir . Þá er ekkert annað eftir en að taka til pöntunina og koma af stað til viðskiptavina . Við erum búin að græja allt hér og þetta er miklu fljótlegra en áður en við tókum Póststoð í notkun . Mér hentar best að skila af mér sendingum daglega á pósthús en hugsanlega fáum við Póstinn til að sækja til okkar þegar mest er að gera . Hraði og góð þjónusta skipta okkar viðskiptavini miklu máli . Það verður því allt að ganga smurt . Samstarfið hefur gengið mjög vel . Eitthvað sem betur mætti fara í samstarfinu ? Ég sé að Pósturinn er að leita leiða til að bæta þjónustuna , það skiptir miklu máli . Ég fylgist með markaðinum og innleiði það sem mínir viðskiptavinir kalla eftir eins og t.d. með greiðsluleiðir . Þá skiptir máli að Pósturinn sé með puttann á púlsinum og fylgist með því hvað neytendur vilja . Ég sé aukningu í því að fólk óski þess að fá sendingarnar í Póstbox . Það á bara eftir að aukast . Ég sé líka mun milli kynslóða á því hvernig fólk vill eiga við okkur viðskipti . Sumir skoða í netversluninni og hringja svo og vilja panta á meðan aðrir vilja versla í gegnum t.d. Instagram eða Facebook . Netverslun á Íslandi á mikið inni , það er alveg greinilegt . Við þurfum að kynna kosti netverslunar fyrir Íslendingum og þar þarf Pósturinn að kynna betur Póstboxin og þau þægindi sem notkun á þeim felur í sér . Wodbúð notar Póststoð frá Póstinum Póststoð auðveldar alla skráningu , utanumhald , umsýslu og gerir viðskiptavinum auðvelt að fylgjast með pökkum sem hafa verið sendir og sendandi getur fylgst með stöðu sendinga beint inn í Póststoðinni . Með Póststoð er auðvelt að prenta út miða með strikamerki sem hægt er að festa á pakka . Einnig er hægt að prenta beint á límmiða sem eykur enn á einfaldleikann . Öll gögn sem skráð eru í Póststoð eru send beint til í tölvukerfi Póstsins sem þýðir að þegar pakkinn er kominn í hús þá er rekjanlegt númer hans þegar skráð í tölvukerfið .